Downloaded from YTS.BZ
Official YIFY movies site: YTS.BZ
Ne događa se svaki dan da se netko suprotstavi korporaciji kakva je Boeing.
Dignite desnu ruku.
Prisežete li da ćete u svom iskazu govoriti isključivo i samo istinu?
Prisežem.
Boeing će se boriti dok god ide.
Zahtijevao je od ljudi da krše pravila i propise,
za što su mogli snositi kaznenu odgovornost.
Moguće je da javnost dovodimo u opasnost.
Razmjeri implikacija onog što je u iskazu iznio
natjerali su me da se zamislim.
Johnov je istup bio hrabar.
Ali palo mi je na pamet
da bi ga to moglo doći glave.
Bilo je dogovoreno da John iskaz nastavi drugo jutro.
Ali bilo je deset sati, a John još nije došao.
Zato sam nazvao hotel
i tražio da me spoje s njegovom sobom.
A telefon je samo zvonio.
Zamolio sam da netko ode provjeriti spava li on još.
Rekli su da ga nema.
Pitao sam je li mu kamionet vani.
Poslovotkinja se vratila i rekla
da je otišla do kamioneta i pogledala sa suvozačke strane.
I tad je nazvala hitne službe.
Iz Boeinga stiže još jedan razlog za strah od letenja.
Zapalilo se nekoliko njihovih novih Dreamlinera.
Jedan od motora Boeinga 777 zakazao je netom nakon polijetanja.
Ovo je kuća mojih roditelja nakon što je motor Boeinga 777 eksplodirao u zraku.
Evakuirano je 129 putnika. Petero je ozlijeđeno.
…pedesetero ozlijeđenih nakon što se avion srušio.
Jedan je putnik poginuo u eksploziji.
Te strašne opasnosti i dalje prijete.
Kad vidiš vijest za viješću, nesreću za nesrećom,
zapitaš se kako to da Boeing još leti.
BOEING: SLOBODNI PAD
KONTROLOR KVALITETE
Ja sam onaj klinac koji uvijek digne glavu kad čuje avion.
Da.
Volim avione.
Moj je tata radio na F-14.
Zato sam uvijek promatrao avione kako polijeću.
Odrastao sam u Seattleu i uvijek sam mislio da ću raditi u Boeingu.
Bio sam presretan kad su me poslije studija zaposlili.
Boeing je bio fantastična tvrtka.
Ako si nosio majicu s Boeingovim znakom, ljudi su ti prilazili.
Ponosio si se time.
Paljenje.
Polijetanje.
Dugo sam se bavio raketnom tehnikom, ali htio sam prijeći na zrakoplove.
Htio sam raditi za najboljeg proizvođača zrakoplova na svijetu.
U sto godina Boeing je preobrazio pojam putovanja u svijetu.
…najveća zrakoplovna tvrtka na svijetu.
Bio sam ponosan što radim za Boeing. I danas se time ponosim.
Boeing mi je promijenio život.
Odrastao sam u siromaštvu.
Financijsko stanje potpuno se preokrenulo.
To što radiš u Boeingu,
što si ondje zaposlen, to je stvarno bila čast.
Ovo je Boeing.
Oni grade avione
i uvijek se vode jednom mišlju.
Kako da sve naprave tako da bude još mrvicu bolje nego što je nužno.
Boeing je bio jedinstven po tome
što je u slučaju spora odjel za kontrolu kvalitete donosio konačnu odluku
o tome hoće li nešto biti prihvaćeno ili ne.
-Sve je spremno? -Jest.
Sve što se radilo pratilo je dva-tri para očiju
da provjere je li ispravno.
Mislim da to nikako neće ići.
U to je doba kvaliteta bila kočnica.
Neki problem? Kontrolori obustave proizvodnju.
Imao si potporu uprave.
-Neka ljudi budu spremni. -Dobro.
Najednom se cijelo to ozračje promijenilo.
Kako je to kad kao novi direktor…
Što ste zatekli u Boeingu kad ste došli?
Krenuli smo od početka.
Bilo je nužno pokrenuti sveobuhvatni dijalog.
Propadanje Boeinga.
To je po mnogočemu počelo dolaskom Jima McNerneyja na mjesto direktora.
On je naoko bio idealan kandidat.
Diplomirao je na Yaleu.
Na Harvardu je magistrirao.
Jim McNerney izgledao je kao prototip američkog senatora.
Jim McNerney dugo je bio direktor u General Electricu,
a bio je i štićenik vjerojatno najmoćnijeg izvršnog direktora u 20. stoljeću.
Jacka Welcha.
Kao i mnogi drugi, i ja sam ostvario svoj američki san.
Jack Welch bio je prvi direktor neke velike američke tvrtke
koji nije birao sredstva za maksimizaciju profita.
Brzo je uveo izmještanje poslovnih procesa.
Offshoring, masovne otkaze.
Zaposleniku ćeš najviše pomoći,
čim saznaš da je u donjih deset posto,
ako mu to kažeš.
Znalo se da Jack Welch u GE-ju svake godine otpušta donjih 10 posto.
Ljudi su stalno strepili za radna mjesta.
Tim je strategijama Jack Welch GE pretvorio
u najvredniju tvrtku na svijetu.
Tvrtku koja je bila uzor gotovo svim ostalim američkim korporacijama.
Uprava Boeinga nije u tome bila iznimka.
Nečime sam htio upravljati, samo nisam znao čime.
Kad je McNerney došao na čelo,
Boeing se bacio na prioritizaciju profita u tradiciji Jacka Welcha.
Ujedno je dobio zadatak i da razvije novi avion.
Novi 787 još nije konstruiran,
ali Boeing toliko vjeruje u njegovu udobnost da ga je nazvao Dreamliner.
Dizajn i konstrukcija 787-ice
trebala je koštati otprilike deset milijardi dolara.
No upravi Boeinga to je bilo previše.
Dobio sam internu dokumentaciju
iz koje se vidjelo da Boeing za gradnju kani dati pet milijardi.
Upola manje nego što bi inače koštala.
BOEING 787-ICOM MIJENJA GRADNJU AVIONA
Boeing je oduvijek bio na glasu po projektiranju i gradnji svojih aviona.
Tektonski se pomak dogodio sa 787-icom.
Doznali smo da će proizvodnju ključnih dijelova aviona izmjestiti izvan tvrtke.
Radi uštede.
Središnji dio trupa proizveden je u Italiji.
Krila i akumulatori bili su iz Japana.
A vrhovi krila i stražnji dijelovi trupa iz Južne Koreje.
Gotovo cijeli avion proizveden je izvan tvrtke.
Znali smo da će se to izravno odraziti na sigurnost i kvalitetu.
Više nismo imali neposrednu kontrolu nad sigurnošću tih dijelova.
Prihvaćali smo što smo dobivali i ugrađivali to u avione.
Kooperanti su počeli slati dijelove.
Avion su namjeravali sklopiti za tri dana.
Kad je Boeing prvi put spojio dva dijela trupa,
netko mi je poslao sliku.
Između ta dva dijela zijevala je rupa.
Neke od tih tvrtki nisu bile sposobne za ono za što ih je Boeing angažirao.
Nisu mogli proizvesti naručene dijelove.
Grozota.
Previše je dijelova aviona proizvedeno izvan tvrtke.
Ništa nije sjedalo na mjesto.
A odgode su se samo nizale.
Boeing je htio izgraditi drugo postrojenje za 787-icu
kako bi povećao proizvodnju.
Boeing je ponikao u Seattleu i nikad drugdje nisu izgradili avion.
Boeing je ondje imao
možda najkvalificiranije radnike za proizvodnju aviona na svijetu.
No većina njih bili su organizirani u sindikate.
A McNerney je mrzio sindikate.
Povećavali su Boeingove troškove.
Pa je 2009. zaključio:
„Drugu liniju iza 787-icu izgradit ćemo u Južnoj Karolini.”
Uvijek s ponosom ističem da u Južnoj Karolini nemamo sindikate
zato što nam sindikati ovdje ne trebaju.
Boeingovo vodstvo ponovno je donijelo odluku
ne u interesu sigurnosti,
nego u interesu kresanja troškova, u interesu korporativne dobiti.
Što su vam vaši inženjeri rekli
o rekonstrukciji starog Boeinga kakav poznajemo iz djetinjstva?
Na stari se Boeing nećemo vratiti.
Pet, četiri, tri,
dva, jedan.
Reži!
U Južnoj Karolini nije bio avijacijske industrije kad je Boeing otvorio tvornicu.
I naravno, zato nisu imali ni radnike s iskustvom.
Neprestano su slali stručnjake iz Seattlea.
Među njima je bio i John Barnett.
Kad sam počeo raditi u Boeingu,
razgovarali smo o tome otkud je tko.
Ja sam rekao da sam iz Louisiane.
Jedan moj prijatelj je bubnuo:
„Pa ti si u Louisiani gacao po močvarama!”
I tako sam ostao Močvarko.
U Seattleu sam 15 godina bio kontrolor kvalitete.
Bio sam među prvima
koje su poslali u Charleston da organiziraju novu tvornicu Dreamlinera.
Kao kontrolor kvalitete vodim brigu o pravilnoj gradnji aviona.
John je bio pouzdan kontrolor, stručnjak za zrakoplove.
Obojica smo kontrolirali kvalitetu. Bili smo dobri prijatelji.
Od Johna sam kupovao aligatorske repove jer je bio iz Louisiane.
Budući da sam s juga,
Južna Karolina bila mi je prilika da budem bliže obitelji.
Njega si čuo izdaleka.
Uvijek si znao da je on došao, bio je glasan.
Dečko iz močvare.
Kad sam se doselio u Charleston i upoznao Johna Barnetta,
vidio sam da jednako razmišljamo.
Da ništa ne smije biti važnije od kvalitete.
John i ja dobro smo se upoznali dok smo putovali u potrazi za radnicima.
U tjedan dana razgovarali smo s više od sto ljudi.
Odmah su nam rekli
da u Charlestonu ne žele utjecaj sindikata.
Prema sporazumu koji je Boeing sklopio s Južnom Karolinom,
prvenstveno se zapošljavalo lokalno stanovništvo.
Obilazili smo sajmove poslova. Zapošljavali smo dojučerašnje studente.
Dogurali smo do toga da si posao u Boeingu dobio ako si znao što je odvijač.
Što misliš o ovim radnicima?
-Pojma nemaju. -Neki imaju, naravno.
Neki imaju, ali većina nema blage veze.
Samo dođu pokupiti plaću.
Drugo ne znaju.
Nadređenima sam rekao da ti ljudi ne dobivaju primjerenu obuku.
Ne poznaju procedure, sigurnosne propise.
Uče samo lupati žigove na papire.
Ali moje nadređene nije bila briga za obuku.
Htjeli su samo što bržu proizvodnju.
Radnici u Charlestonu jednostavno nisu znali proizvesti
jedan od najsloženijih strojeva na svijetu.
Pogreške su se počele gomilati gotovo isti čas.
Hodao sam proizvodnim pogonom
i začuo bučno nabijanje.
Kad sam se primaknuo,
vidio sam kako poslovođa uzima malj
da bi zabio klin u stajni trap.
Pomislio sam kako moram snimiti to što se događa.
Uzeo sam kameru i pokazao to Johnu Barnettu.
Avion se ne sastavlja maljem.
Taj je svornjak sigurno bio sav iskrivljen.
A devedesetih su nam svornjaci pucali zbog zamora materijala.
El Al-ov zrakoplov zabio se u zgradu kad su mu otpala dva motora.
Boeing, tvrtka koja je taj avion izgradila,
poziva sve aviokompanije
da ispitaju svornjake koji motore spajaju s krilima 747-ica.
Vjerojatnost za pojavu pukotina bila je strašno velika.
John je rekao: „Pa moraš to prijaviti višem menadžmentu.”
Očekivao sam da će dotičnog poslovođu ukoriti i ispraviti pogrešku.
Umjesto toga, tražili su da tu snimku obrišem.
Poslali su me izvan tvornice
kako bi me spriječili da istražim što se ondje zbiva.
Time su nam poručili
da će se proizvodnja nastaviti bez obzira na to što mi kažemo.
Moraš biti bolji i postići više.
Nije smisao u tome da se družite
i da svima neka rasprava bude ugodna.
Šef je zadužen za to da gura, vodi i poteže.
Jim McNerney nije ni milimetra uzmicao od svog cilja
da rokove zadovolji uz najmanje moguće troškove.
Dakle, bilo kakvo kašnjenje u proizvodnji
nije se smjelo tolerirati.
Svi su ovdje pod pritiskom da stignu te jebene rokove,
bez obzira na kvalitetu.
Ako se zrakoplov ne dovrši što je brže moguće,
menadžerima se krešu bonusi.
Ja sam u to vrijeme pregledavao jedan avion.
Ugledao sam rupu na spoju na stražnjem dijelu trupa,
a montirani pričvrsni element nije bio prave veličine.
Zabrinulo me ono što sam vidio.
Avioni su se rušili zbog takvih elemenata.
Iznio sam to voditelju odjela kontrole, a on je rekao: „Ne brini tuđu brigu.”
Tko god da je zaustavio proizvodnju da bi se uklonio kvar,
njega su gadno izribali.
Taj bi nadrapao.
Čast mi je što vas mogu pozdraviti na certifikaciji
Boeing 787 Dreamlinera.
Boeing je predstavio Dreamliner, ali našao se u stisci.
Nisu htjeli ulagati u još jedan potpuno nov dizajn
zato što je ulaganje u novi avion strašno skupo.
Boeing su zahvatile turbulencije
zbog iznimno ambiciozne inozemne konkurencije.
Airbus je dobio zeleno svjetlo.
Njihov A320neo prošao je provjeru.
Airbus je najavio da će ugraditi nove motore niske potrošnje
na svoj najpopularniji mlažnjak
i time uštedjeti otprilike dvadeset posto na gorivu.
Kupci su naručili više od 4300 tih zrakoplova.
Airbus je potukao Boeing do nogu.
Jim McNerney je poludio.
Morali su razviti novi avion.
Boeing je namjeravao razviti potpuno novu zamjenu za 737-icu,
ali to bi trajalo godinama.
Jim McNerney donio je vrlo ishitrenu odluku.
„Idemo mi samo staviti nove motore niske potrošnje na postojeću 737-icu.”
I tako je nastao 737 MAX.
Čim su to objavili, odmah se počeo naveliko prodavati.
…velika narudžba Southwest Airlinesa.
Lion Air Group kupio je 50 Boeing 737 MAX-ova…
Zatrpani smo narudžbama.
Boeingu je pao kamen sa srca.
A to je dioničarima donijelo dobit.
-Jim McNerney. -Hvala.
I veliku zaradu izvršnom direktoru.
A kad je 2015. odstupio,
McNerney je zaradio stotine milijuna dolara,
a deseci milijuna dolara isplaćeni su mu u beneficijskom paketu.
Sigurno je mislio: „Pa svaka mi čast. Vidi sad vrijednost dionica.”
Kresanje troškova stvorilo je dojam uspjeha
i zato se nastavilo i nakon njegovog odlaska.
Kad se McNerney povukao,
uprava je postavila nasljednika kojeg je on izabrao, Dennisa Muilenburga.
Dok ga nije zamijenio, Muilenburg je McNerneyja u stopu pratio godinu i pol.
McNerney mu je u tom razdoblju pokazao
što je sve poduzeo da bi postigao takav financijski uspjeh
i rekao mu da to i nastavi.
Poslušao je.
Boeingove dionice nezaustavljivo rastu.
Jeste li se iznenadili? Zbog paraboličnog rasta svojih dionica.
Nisam se iznenadio. Obećali smo pojačanu proizvodnju.
Obećanje sad i ispunjavamo.
-Što brojke i odražavaju. -Slažem se.
Govorit ćemo o komercijalnom…
Kad je Muilenburg došao, pomislio sam: „Sve ostaje po starom.”
Ali pogoršalo se.
TVORNICA DREAMLINERA U JUŽNOJ KAROLINI
Pozvali su me da dođem na Dreamliner.
Našli smo metalne strugotine
po instalacijama ispod podnih obloga.
Podove su postavili tako da su obloge strugale navoje s vijaka.
Strugotine su zbog vibracija padale unutra i mogle su izazvati kratki spoj.
A događalo se da i mali kratki spoj sruši cijeli avion.
Swiss Air 111, imamo dim u kokpitu.
Tražimo hitan povratak.
Na letu 111 Swiss Aira u sustavu za zabavu oštetila se žica.
Izazvala je požar koji je srušio avion. Svi su poginuli.
Na visini smo od 1800 metara iznad olupine.
U spremnicima za gorivo na TWA-ovom avionu oštetila se žica. Eksplodirao je u zraku.
Na 787 Dreamlineru ima otprilike 20 000 ovakvih vijaka.
A to znači potencijalno 60 000 strugotina koje lete na sve strane po tim žicama.
Rekao sam to svom šefu.
Odgovorio je: „Bilo bi preskupo i predugo bi trajalo da to počistimo.”
A koliko će koštati i trajati
ako se neki od tih aviona sruši dok je u njemu 350 ljudi?
Rekao sam da ja neću potvrditi da je taj avion siguran za let.
Ali njih to nije zanimalo.
Počeli su me premještati svakih 4 do 6 mjeseci samo da ne bih imao mira.
A kamo god da su me premjestili, uvijek sam našao krupan problem.
Samo me zanima tvoje mišljenje. Tast i punica će mi letjeti u ovome.
Jesu li sigurni?
TVORNICA DREAMLINERA U JUŽNOJ KAROLINI
-To su samo tast i punica. -Bi li letio ovim avionom?
Ne.
Dobio sam besplatan odmor.
-Koji dan? -Samo trebam letjeti 787-icom.
-Jebote! -Što je?
Ništa od odmora ako se leti 787-icom!
Znaš li ti što se sve radi na 787-ici?
-Što? -Pitanje je što se ne radi.
Ja ne bih sjeo u taj avion.
Zato što vidim razinu kvalitete onoga što se ovdje radi.
Nigdje osim u Charlestonu
većina onih koji su na avionu radili nisu njime htjeli letjeti.
Ako tvoji vlastiti radnici ne vjeruju u proizvod dovoljno da bi njime letjeli,
zašto ga ti onda puštaš u zračni promet?
U tvornici u Charlestonu imali su potpuno drukčiji pristup
u odnosu na nas u Seattleu.
Međutim, 2015. digla se uzbuna
kad sam otkrio da su zahrđale osovine na stajnom trapu 787-ice,
koje smo već otpisali
i crvenim sprejem napisali „za otpad”,
ponovno dospjele na proizvodnu liniju Dreamlinera.
Ti su dijelovi u principu istrunuli.
Počeo sam istraživati pa sam otkrio
da dijelove predviđene za otpad već godinama ponovno ugrađuju u avione.
STOP! OVAKVO POSTUPANJE NIJE ODOBRENO
NEISPRAVNI DIJELOVI
Nikad nećemo doznati
koliko je tih dijelova dospjelo u avione.
Boeing je isporučio više od 1200 Dreamlinera.
Ta flota leti u više od 85 zemalja,
ima milijardu putnika.
Pokrenuli smo internu istragu.
Nijedan rukovoditelj nije otpušten, nije završio u zatvoru ili na suspenziji.
Kao da je to normalni dio poslovanja.
Ne znam kako se to može odraziti na tisuće aviona u zraku.
O tome možemo samo nagađati.
Ponašanjem prema radnicima i kontrolorima kvalitete taj novi Boeing razara tvrtku.
A to me plaši.
Umirem od straha.
John je kući dolazio zabrinut.
Znao bi reći: „Ne mogu vjerovati da im to nije jasno.”
Poslije sam vidjela da ga to sve dublje pogađa.
Morao sam ozbiljno razmisliti o odlasku u kadrovsku.
Jer kad se u Boeingu obratiš Ljudskim resursima, postaješ meta.
Iz prijašnjih situacija i incidenata
znao sam da će mi Boeing vjerojatno momentalno dati otkaz.
Zaplijene ti računalo i mobitel.
Zaplijene ti sve dokumente.
Kao bivši zaposlenik
dospiješ na crnu listu u cijeloj branši.
Strahovao sam od njihove reakcije.
Ali ugrožavali su putnike u zračnom prometu.
Neprihvatljivo.
Zato sam se odlučio boriti protiv njih.
Otišao sam u Ljudske resurse. Rekao sam im da krše pravilnik.
Rekli su mi: „Imaš pravo.”
Nisu to htjeli ispraviti.
Pa sam podnio pritužbu zbog neetičnosti. Ništa.
Pisao sam etičkom povjerenstvu u Washingtonu.
Uprava nije prstom mrdnula.
Podnio sam prijavu inspekciji rada.
Obratio sam se Upravi za zrakoplovstvo, organizaciji za provedbu nadzora,
da riješe te probleme.
Kao da nikoga nije briga.
Zar se neki avion mora srušiti prije nego što zaključe da su trebali poslušati?
DESETI OŽUJKA 2019.
Sjećam se da sam se probudila te nedjelje ujutro.
Djeca su bila kraj mene.
Palo mi je na pamet da bi mu bilo drago da vidi sliku djece.
Snimila sam selfie njih dvoje.
S porukom: „Dobro jutro, tata”. S puno emotikona.
DOBRO JUTRO, TATA
NIJE ISPORUČENO
Primijetila sam da poruka nije isporučena.
To mi je bilo malo čudno.
Ali pripisala sam to lošem signalu u Addis Ababi.
Mick je putovao, često je surađivao s Ujedinjenim narodima.
Oduvijek je želio pomagati ljudima.
Nekoliko sati poslije uzela sam mobitel.
I dalje nije bilo odgovora.
Ali propustila sam puno prijateljevih poziva.
Nazvala sam ga, a on me pitao: „Naoise, jesi li vidjela vijesti?
Srušio se avion.
Mislim da je Mick u tom avionu.”
Rekla sam: „Ne.”
Ne.
Zrakoplov Ethiopian Airlinesa srušio se ubrzo nakon polijetanja,
a poginulo je svih 157 putnika i članova posade koji su se u njega ukrcali.
Kao da je vrijeme stalo.
Ne može ti netko tek tako nestati iz života.
Jedan čas je tu i onda ga više nema.
Ali upravo se to dogodilo.
Samo je nestao.
Inženjerka sam, pa mi je vjerojatno zato proradio crv.
I počela sam istraživati.
Boeing su jutros zasula pitanja o sigurnosti
zato što je ovo drugi pad aviona u samo pet mjeseci.
Uz obalu Indonezije srušio se avion Lion Aira
u kojem je bilo gotovo dvjesto ljudi.
Doznala sam da to čak nije bio prvi MAX-ov pad.
Novi novcati avioni srušili su se u letu.
I to dvaput.
Kako je to moguće?
Htjela sam odgovore.
Hitnom odredbom prizemljeni su svi Boeingovi avioni MAX 8 i 9.
Uprava za zrakoplovstvo prizemljila ih je dok se ne potvrdi ispravnost.
Dva pada pozornost su skrenula na novi sustav MCAS.
MCAS-ov softver može preuzeti komande zrakoplova u letu.
…piloti su bili bespomoćni.
Boeing je ključne podatke zatajio Upravi za zrakoplovstvo, klijentima i pilotima.
FAA procjenjuje da će se tijekom sljedećih desetljeća srušiti još 15 MAX-ova.
Boeing i izvršni direktor znali su da taj sustav ugrožava sigurnost.
No javno su tvrdili
da MAX nije ništa manje siguran od bilo kojeg drugog aviona.
Što sam više toga otkrivala, to mi je jasnije bilo
da tu ništa nije kako treba i da moramo tražiti pravdu.
ALI NISU NIŠTA PODUZELI KAZNENO DJELO
Moja djeca znaju da se njihov tata ukrcao u avion
koji su napravili zločesti ljudi.
Sin me pitao: „Hoćemo li uhvatiti zločeste?”
Rekla sam: „Ne znam.
Vidjet ćemo.”
Nakon što su se srušili 737 MAX-ovi,
svi u našoj tvornici bili su u šoku.
Svoj posao shvaćamo ozbiljno,
pogotovo kvalitetu, želimo isporučiti kvalitetan proizvod.
A… to me zgromilo.
Može samo malo? Oprostite.
Mislim da je svima to bio emocionalni udarac.
Jer što mi to radimo?
Zašto se bavimo tim poslom?
I zašto se žurimo?
To te pogodi.
Svaki dan dok radimo, mislimo na putnike u avionima. Dakle…
Bili smo potreseni zbog obitelji,
pogotovo kad su iznijeli uvećane fotografije svojih bližnjih.
Svakomu takvo što teško padne,
ali zaposlenike Boeinga to je osobito kosnulo.
Moja je kći bila humanitarka.
Život je odlučila posvetiti drugima.
To joj je bio prvi radni dan.
Zašto nas je morao probuditi telefonski poziv
da su nam sinovi bili u zrakoplovu koji se srušio?
Naša kći Samya putovala je u istočnu Afriku
kako bi počela raditi u javnom zdravstvu.
Mene je najviše razbjesnilo kad sam pročitao
da su odvjetnici Boeinga rekli kako obitelji ne zaslužuju
odštetu za bol i patnju koju su doživjeli njihovi bližnji.
Tvrdili su da se sve dogodilo takvom brzinom da žrtve nisu znale što se zbiva.
Često razmišljam o njihovih posljednjih šest minuta.
Moja žena i punica znale su da će umrijeti.
Nekako su morale utješiti djecu u tim posljednjim trenucima,
svjesne da će svi umrijeti.
Da sam bar bio s njima.
Uvijek mi je u podsvijesti da su tijela moje obitelji ondje, u Etiopiji,
izmiješana sa zemljom, kerozinom i dijelovima zrakoplova.
DENNIS MUILENBURG ODBIJA OSTAVKU NAKON PADA DVA AVIONA
Muilenburga su mjesecima poslije drugog pada svi prozivali.
I naposljetku, u prosincu 2019., Muilenburg je dobio otkaz.
No iako je bio na čelu tvrtke u vrijeme dviju strašnih nesreća,
u kojima su poginule stotine ljudi,
kao izvršni direktor zaradio je oko 120 milijuna dolara.
A otišao je s otprilike 60 milijuna dolara otpremnine.
Odmah ga je zamijenio
predsjednik uprave Dave Calhoun.
Calhoun je bio iskusan direktor.
U tom je trenutku u upravnom odboru bio deset godina.
Počinje nova era za Boeing. David Calhoun danas preuzima dužnost direktora.
Istodobno je u tijeku bilo nekoliko istraga.
Zastupnički dom bio je agresivan.
Ne bi se trebale događati tragedije
da bismo promijenili pravila ako ih treba mijenjati.
Ne bismo trebali biti ovdje.
A Ministarstvo pravosuđa utvrđivalo je kaznenu odgovornost.
Nitko nije znao kakve bi pravne posljedice Boeing mogao snositi.
SEDMI SIJEČNJA 2021.
Prošle su dvije godine od pokretanja istrage o MAX-ovima.
Bila sam kod svekrve i razgovarale smo o Micku.
-U pozadini su išle vijesti. -Vijesti o Boeingu.
Najednom su spomenuli Boeing, a mi smo se samo ukipile.
Slušale smo ih.
Boeing je sklopio sporazum o odgodi kaznenog postupka u vezi s 737 MAX-om.
Pomislila sam: „Koji je sad ovo vrag?”
Što je to „odgoda kaznenog postupka”?
Ta će optužnica u principu poslije tri godine biti odbačena
ako Boeing ispuni sve odredbe iz tog sporazuma.
Time se zapravo obustavlja kriminalistička istraga Ministarstva pravosuđa
o Boeingovom postupanju.
Rekla sam, ma ni govora. Poginulo je 346 ljudi.
Srušili su se novi novcati avioni.
To je neka zabuna. To ne može biti istina.
Nema više prijetnje ni za pojedinačne rukovoditelje Boeinga?
Po svemu sudeći.
Globit ćemo ih. Odredit ćemo im uvjetnu kaznu.
A ako se tri godine budu dobro ponašali, sve se prašta.
Kao da ništa nije bilo.
Trebalo je teretiti izvršnog direktora.
A umjesto toga oni su napisali da viši menadžment nije ni za što znao.
Navedeno je nekoliko uvjeta koje Boeing mora ispuniti.
Bila sam u nevjerici.
Kako netko može nekažnjeno proći za ubojstvo 346 ljudi?
To… Zapeklo me.
Bili smo ljuti zbog nagodbe.
Tim obiteljima to nije donijelo pravdu.
Boeingova kazna bila je preblaga.
Samo su zadovoljili formu i prešli preko svega.
Za Boeing je to bila sitnica.
Ali da se nekima dosudila zatvorska kazna,
to bi ih zaustavilo.
Mnoge vladine agencije misle:
„Ajme, ako nekomu od njih stavimo lisičine,
srušit će se cijela tvrtka, cijela kuća od karata.”
Ne, ako im stavite lisičine,
drugi će razmisliti što rade.
Dok se netko ne suoči s posljedicama, neće se promijeniti.
Imala sam potrebu nešto poduzeti.
Mnoge su se obitelji bile spremne tomu suprotstaviti i boriti se.
-Bok! -Zdravo.
Izvršne direktore mogli smo napasti
samo ako dokažemo da je Boeing prekršio obveze u vremenu trajanja uvjetne presude.
Da nisu poboljšali svoje sigurnosne norme.
Za to smo imali tri godine.
SIJEČANJ 2021. - ODGODA KAZNENOG POSTUPKA ISTJEČE ZA TRI GODINE
Obitelji se svaki mjesec virtualno sastaju.
Pratimo Boeingove propuste u sigurnosnim mjerama.
Stalno se množe.
U Americi postoji procedura za prijavljivanje.
Svaki problem s nekim avionom registrira se u sustavu i postaje javno dostupan.
Jučer je jedan MAX proglasio izvanredno stanje u Rimu,
a drugi u Indiji.
Tražili smo preklapanja, a takvih je bilo čitavo mnoštvo kod potpuno novih aviona.
Problemi s elektroinstalacijama, tlakom, 52 kvara na stabilizatorima.
Ključni sigurnosni sustavi.
-Boeing muku muči sa stražnjom pregradom. -Elektroinstalacije na instrumentima.
Napuknula lopatica ventilatora na desnom motoru.
Začuli smo glasnu eksploziju.
Rupa je usred leta zijevnula na krovu Southwest Airlinesovog…
FAA je propisao
da ako sustav protiv zaleđivanja ostane uključen pet minuta ili dulje,
motor se može raspasti.
Letim sa zalijepljenom ceduljicom da se sjetim isključiti odleđivanje
jer drugog signala nemam.
Shvatili smo da problem s MAX-om nije bio samo u softveru.
U samoj je proizvodnji bilo ogromnih problema.
Morali smo otkriti što se događa u Boeingovim tvornicama.
Johnu Barnettu najveća je želja bila
da iz tvornice izađe kvalitetan proizvod.
Ali očito je nailazio na otpor umjesto na potporu.
John je upozorio na toliko problema unutar same tvrtke
da su ga odlučili premjestiti nekamo gdje nije mogao utjecati na proizvodni proces.
Vidio sam što je proživio.
I to me pogodilo.
BARNETT JE BIO IZLOŽEN ODMAZDI
REKLI SU MU DA „MORA NA KLUPU”
ŠIKANIRAN, PONIŽEN
Nekoliko me menadžera ukorilo.
Nakon provedene ocjene rada degradiran sam,
a plaća mi je smanjena jer sam u pisanom obliku iznosio probleme s kvalitetom.
Otvoreno su mi rekli da ne žele ništa dokumentirati
kako bi mogli poreći krivnju.
Točno tim riječima.
Nakon toga slijedio je plan korektivnih mjera.
Ukratko, prijetili su mi otkazom.
Stres, poniženje i ta agresivnost prema meni, to me jednostavno izmoždilo.
Trideset godina provedeš u branši
u kojoj su te svi smatrali autoritetom,
a preko noći ondje postaneš zadnji šljam.
Kako se pomiriti s tim?
Na kraju sam prihvatio otpremninu.
Ali znao sam da su se problemi nastavili i nakon što sam otišao.
To me tištilo.
Možda sam se trebao obratiti predsjedniku Boeinga, a ne samo potpredsjedniku.
Ne ide ti to iz glave. Što bih promijenio da mogu?
Zapitao sam se: „Što ću sad?”
Mogao sam držati jezik za zubima ili se obratiti nekom izvan Boeinga.
Posrijedi su avioni, ljudski životi, zračni putnički promet.
Ne mogu tek tako dići ruke.
Nisam htio držati jezik za zubima.
John Barnett kaže da je 32 godine radio u Boeingu i raskrinkava bivše radno mjesto.
Rokovi su bili prioritet. Riješi to što brže, naštancaj avione, kasnimo.
Znam što se zbiva u ta četiri zida. I strašno je.
ZVIŽDAČI U BOEINGU
Smatram da je od presudne važnosti
da ljudi na čije bi se živote to moglo odraziti doznaju što se radi u Boeingu.
Pogledajte samo 737 MAX.
Ti životi i te obitelji…
Zato svima govorim što znam. Netko to mora riješiti.
Nastavili smo istraživati.
I otkrili smo da postoji grupica radnika
koji su javno iznijeli da u Boeingovoj tvornici postoje problemi u proizvodnji.
Da vlada potpuni kaos.
Neki su osobno stupili u kontakt s nama.
Čast nam je što s mnogima od vas radimo već nekoliko godina.
Sve smo se više povezivali sa zviždačima.
Tad smo već oformili grupu.
S njima smo održali čitav niz sastanaka,
neke uživo, neke virtualno.
Nismo mogli samo sjediti skrštenih ruku.
Željeli smo pokazati da naši bližnji nisu bili nebitni.
Ali isto tako,
stvarna pravda i odgovornost mogu spriječiti buduće nesreće.
SVIBANJ 2022. - ODGODA POSTUPKA ISTJEČE ZA DVIJE GODINE
Koliko ćemo se ovaj put zadržati?
-Na sastanku? -Da.
Još tri, četiri sata.
A onda smo se počeli sastajati s FAA.
FAA je Savezna uprava za zrakoplovstvo.
Oni vode brigu o sigurnosti u dizajnu i proizvodnji zrakoplova.
U njihove se obveze ubraja i nadzor Boeinga.
SVIBANJ 2022.
Sporazum o odgodi kaznenog postupka istjecao je za dvije godine.
Svaki tjedan izvještavali smo FAA da i dalje postoji čitav niz problema.
Na potpuno novim avionima kontinuirano su se pojavljivale poteškoće
kakvih na starijima nije bilo.
A nisu ih popravljali, suludo.
Tad su nam rekli: „Možete biti bez brige.
Boeing se promijenio i oni su sad fantastična tvrtka.”
Iznijet ćemo sve probleme pa kad nešto i ne ide baš kako treba,
moći ćemo to spriječiti zajedno sa zaposlenicima i javnosti.
Mnogi su se ponadali da će Calhoun donijeti prekretnicu.
Izvršni direktor Boeinga…
Promjene su bile nužne.
Nadali smo se da će ih on provesti.
Dave Calhoun se obvezao da će poboljšati poslovne procese.
Reorganizirali su inženjere. Uveli su nadzornika za sigurnost.
Postavili su različite taktičke pozicije
kao jamstvo da se to više neće ponoviti.
Gradili su sustav u kojem uprava prati što se događa u proizvodnji.
Dobro došli na Boeingov konferencijski poziv.
Poticat ćemo i nagrađivati zaposlenike
koji traže usporavanje procesa ako je to potrebno.
Program Reci trebao je zaposlenicima olakšati
prijavljivanje etičkih problema, nepravilnosti i sigurnosnih rizika
s ciljem brže reakcije.
Nakratko smo izgubili transparentnost.
Moramo je vratiti jer o njoj ovisi povjerenje koje svijet ima u nas.
Vijest dana. Boeing 737 MAX ponovno ima dozvolu za let.
FAA je jutros ukinuo zabranu.
Tvrtka je ažurirala softver, računala i obuku pilota za MAX.
Letite Boeing 737 MAX-om.
U kabini American Airlinesa zapljeskalo se novom poglavlju u sigurnosti 737 MAX-a
kad je prvi avion na domaćem letu zagrmio pistom.
Ponosim se našim timom i tim zrakoplovom.
To je izvanredna letjelica čija sigurnost nimalo ne zaostaje za drugima.
Nakon što su avioni vraćeni u promet,
bio sam uvjeren da je MAX siguran.
Siguran u zraku.
Vjetar u krila Boeingu i njihovom 737 MAX-u.
…milijarde vrijedna narudžba za Southwest Airlines.
Ryanair naručio je 75 MAX-ova.
…cilj im je povećati proizvodnju 737 MAX-a.
Linije aviokompanija večeras su se užarile.
Izvršni direktor Ryanaira kaže da je MAX najsigurniji avion u povijesti avijacije.
Nakon što je MAX ponovno poletio,
atmosfera se promijenila.
U Boeingu je opet bilo sve po starom.
Treba opet zarađivati. Zato moramo štancati avione.
Posla je bilo preko glave.
Bio sam zadužen za deset puta više aviona nego inače.
Opet se radilo navrat-nanos da se zadovolje rokovi.
Imali smo mnogo poteškoća.
Izbrojili smo oko 50 000 dijelova
koji nisu prošli kontrolu kvalitete, a završili su u zrakoplovu.
Mnogi su bili ključni za sigurnost.
Prijavio sam to preko programa Reci.
Mnoštvo mojih prijava o nesukladnosti još nije riješeno,
obično zato što je sporni dio nestao.
Voditelj Odbora za kontrolu materijala odlučio je da te prijave izbrišemo.
To je bilo kazneno djelo.
I zato sam to odmah prijavio preko Reci.
Uočili smo mnoštvo kvarova na spojevima,
mjestima gdje se dijelovi spajaju.
Prijavio sam to preko programa Reci.
Ali zviždači se u taj program jave samo jedanput.
Kad smo mi to učinili, odmazda je bila momentalna.
Šef je došao do mog stola i izgrdio me na pasja kola.
Rekao je: „Ubio bih nekoga da kaže ono što si ti rekao.”
A što sam rekao?
Rekao sam da moramo u obzir uzeti osnove inženjerstva.
Pokušali su mi izreći korektivne mjere
jer u obavljanju svog posla nisam slušao upravu.
Nazvao me savjetnik za etičnost i rekao mi je:
„Merle, na tebi će se iskaliti da druge zastraše.”
Nadređeni mi je rekao:
„Ovo je dvanaest pogrešaka koje radiš. Ispravi ih za 30 dana, inače te otpuštam.”
Počeo sam dokumentirati sigurnosne rizike.
Zaključio sam:
„Ne želim zvati novinare.”
Vidjeli smo da zviždači ostanu bez posla, ostanu bez ljudi kojima su bili okruženi.
Godinu-dvije nepravilnosti san prijavljivao interno,
ali nisam htio izlaziti u javnost.
Ja sam ipak samo zaposlenik.
Razapeli bi me.
Mnogi moji kolege bojali su se išta reći, makar i samo unutar tvrtke.
Ali ako ja uočim problematično područje koje bi moglo uzrokovati pogibije,
nitko me neće ušutkati.
Nastavio sam sve pratiti.
I na kraju su me jednostavno izbacili iz Dreamlinerovog programa.
Onda su mi probušili gumu.
Nisam znao tko je to bio,
ali mislim da su me htjeli upozoriti.
Situacija se neočekivano zaoštrila.
To me uznemirilo.
Budile su me noćne more
svako jutro u tri sata.
U to sam vrijeme odlazio k tri različita psihologa
ne bih li s time nekako izašao na kraj.
Mnogo je života na kocki.
Proganjale su me noćne more o avionima kako se ruše blizu mene.
Rušili su se tako blizu mene da sam u snu osjećao kako isijavaju vrućinu.
Zato ne mogu spavati.
Nadam se da se više nijedan MAX neće srušiti,
ali zbog toga ne spavam.
Gubio sam bitku za bitkom,
trpio jednu izdaju za drugom.
To te jednostavno slomi.
Bio sam bespomoćan.
Radnici bi drage volje sve iznijeli javno,
ali boje se da će ostati bez posla.
Pred njima su još godine rada.
Ne mogu si priuštiti da ih otpuste s tih radnih mjesta.
Nema sumnje da tu vlada atmosfera straha.
CHARLESTON, JUŽNA KAROLINA
John je vidio da problemi nisu prestali ni nakon njegovog odlaska, i to ga je mučilo.
Zato smo podnijeli tužbu.
John Barnett tužio je Boeing
zbog neprijateljskog radnog okruženja.
Optužio je Boeing da su ga izložili odmazdi.
Dok je ondje radio, godinama je bio izvrgnut manipulaciji.
G. Barnett, izjavili ste da je rekao… Kako ono? Da će vas slomiti?
-Da neće stati dok se ne slomim. -Dobro. Je li to rekao u šali?
Ni govora.
Podnijeli smo tužbu
i od Boeinga smo zatražili da dostave dokumente.
Njihov smo odgovor čekali cijelu vječnost.
Zviždački slučajevi vrlo su zamršeni.
Kad zviždači javno istupe,
kada dobiju otkaz,
poslodavac im često oduzme prijenosna računala ili mobitele.
Zato ne mogu dokazati svoje tvrdnje. Sve se svodi na rekla-kazala.
No Johnov se slučaj razlikovao od ostalih
zato što je John sve zaista dokumentirao.
Rekao je da će jednog dana Boeing polagati račune
i da će on podastrijeti dokaze o tome gdje su zakazali.
Prijeđimo sad na istragu o kisiku.
U razdoblju oko srpnja 2016.
pojavio se problem zbog neispravnih spremnika kisika.
-Je li tako? -Jest.
Otkrili ste da dio aktivatorskih patrona nije ispravno otpuštao kisik.
Nije se aktiviralo oko 15 posto.
Proveli ste neslužbene testove
i tako izračunali da 15 posto nije ispravno, je li tako?
Ne, nije to bilo neslužbeno testiranje.
Rekao sam da moramo to istražiti.
Povukao sam nove patrone sa skladišta,
još zapakirane, pa smo njih uzeli kao kontrolni uzorak.
Broj neaktiviranih porastao je na 25 %.
To je bio znak za uzbunu. Radilo se o ozbiljnom kvaru.
Recimo da letite na 12 000 metara
i da iz nekog razloga dođe do dekompresije pa ispadnu maske za kisik.
Imate 20 sekundi da stavite masku
prije nego što vam ponestane zraka,
što može uzrokovati oštećenje mozga ili čak smrt.
Zamislite da ne dobivate kisik.
Recimo da su uz vas djeca.
Tko će dobiti kisik, a tko ne?
Dok ste dokumentirali problem s patronama za kisik,
nitko vas nije kritizirao zato što ste to evidentirali?
Imamo jednu e-poruku.
Prilično ružnu.
Piše da prestanemo s tim glupostima.
Tako se postavio prema svemu.
-Nismo to vidjeli u ovim e-porukama. -U ovima ne, ali moje primjerke imate.
John je znao reći da treba osam, deset, dvanaest godina
da bi ti kvarovi izašli na vidjelo.
Bio je vrlo zabrinut
da će ti problemi najednom iskrsnuti i izazvati katastrofu.
PROSINAC 2023. - ODGODA KAZNENOG POSTUPKA ISTJEČE ZA MJESEC DANA
Trogodišnja uvjetna kazna Ministarstva pravosuđa istjecala je za mjesec dana.
To nam je svima bilo u glavi, svi smo to proživljavali.
Sastanci su trajali mjesecima.
Čak sam odletjela u Washington,
na sastanak u Ministarstvu pravosuđa,
kako bih izrazila zabrinutost jer se ništa nije promijenilo
u Boeingovom pristupu i u njihovim tvornicama.
Našli smo se s Glennom Leonom iz Odjela za prijevare.
Onda je on počeo čitati s papira.
A ako bismo mi rekli: „Samo malo, što je s našim tvrdnjama?”,
malo bi negodovao.
Pa nastavio kao da nismo ništa rekli.
Po svemu se dalo zaključiti da će Ministarstvo pravosuđa zaštititi Boeing.
Kad uđemo u sudnicu,
Ministarstvo pravosuđa i Boeingovi odvjetnici razgovaraju na jednoj strani,
a mi smo na suprotnoj.
Kao da smo mi kriminalci.
Kad pogledate koliko je odvjetnika iz Boeinga prešlo u Ministarstvo pravosuđa
pa iz Ministarstva pravosuđa u Boeingov odvjetnički ured,
jasno vam je da su čvrsto politički isprepleteni.
A odgoda kaznenog postupka uskoro je istjecala.
Nema nade. Nema pravde.
Nitko neće odgovarati. Ništa od toga. Idite kući.
Ministarstvo pravosuđa nije zainteresirano za to da protjera kriminalce.
Njih samo zanima kako će ovaj slučaj skinuti s vrata.
Dopustit će kriminalcima da ostanu i rade što…
I nitko neće izvući nikakvu pouku.
Uspjeli smo pokazati
da u kvaliteti proizvodnje postoji bezbroj problema.
Kad će se srušiti sljedeći avion? Nadam se da neće.
Ali situacija je takva.
PETI SIJEČNJA 2024. - ODGODA KAZNENOG POSTUPKA ISTJEČE ZA DVA DANA
Alaska 1282. Tražimo vuču za C7 20-18.
Vuča odobrena. 28 lijevo.
Bila je to uobičajena procedura, rulanje, polijetanje.
Alaska 1282. Pista 28 lijevo, odobreno polijetanje.
Dobar dan, Alaska 1282.
Moja je kći izvadila svakakve potrepštine za crtanje dok smo polijetali.
Sin mi je sjedio u krilu.
Moje trogodišnje dijete bilo je u sredini. A petogodišnje je sjedilo do prozora.
Uspinjali smo se.
Sjećam se da sam bacio pogled da vidim kako mi je obitelj.
Alaska 1282, 3300 metara, penjemo se na 4500 m.
Alaska 1282 Seattle Centeru, penjemo se i ostajemo na 2-3-0.
Začuo se prodorni zvižduk.
A onda… prasak.
1282, proglašavamo izvanredno stanje. Spuštamo se na 3000…
Maske za kisik ispale su isti čas
i vidjela sam da nešto ne valja.
Moramo se spustiti.
Bio sam ošamućen, ali brzo sam se osvrnuo i ugledao…
nebeski svod.
Ostao sam u potpunom šoku.
Jednogodišnje dijete gurnula sam između nogu i pritisnula ga.
Cijelo je vrijeme vrištao.
Kad sam stavila masku, nije bilo zraka.
Opet sam udahnula. Nije bilo kisika.
STJUARDESE SU POMAGALE DJECI
MASKE NISU RADILE
Pogledao sam prema kćeri.
Kosa joj je vijorila.
Bila je dva reda ispred te rupe.
Mislili smo da će i drugi komad oplate popustiti
i da iz tog aviona nećemo živi izaći.
NE ZNAM ŠTO JE, ALI NEŠTO NE VALJA
Kisika je ponestalo.
Opet nam se počelo vrtjeti, a meni se zamutilo i pred očima.
Obje su me kćeri gledale, ustrašene.
Nisam im rekla da će sve biti dobro jer nisam znala.
MAMA, POD MASKAMA SMO. VOLIM TE
Mislio sam da mi preostaje još koja minuta s obitelji.
Pružio sam ruku i položio je ženi na leđa.
Samo sam se počeo moliti.
BIO SI I BIT ĆEŠ MOJA NAJVEĆA SREĆA
Poslala sam sinu poruku da se oprostim.
Da mu kažem da je on najveća sreća koju sam doživjela.
STRAH ME - VOLIM TE - ZAUVIJEK
RECITE MOJOJ MAMI I TATI DA IH VOLIM
MOLITE ZA MENE
MOLIM VAS, NE ŽELIM UMRIJETI
Pogledala sam kroz prozor, avion se spustio ispod oblaka.
Opet smo mogli disati.
Mogla sam djeci reći: „Sve će biti dobro.”
Počinjemo udarnom viješću.
Ta nam vijest dolazi iz Oregona.
Pogledajte snimku iz kabine putničkog zrakoplova,
još neprizemljenog,
nakon što je velik dio trupa eksplodirao tijekom leta.
Nakon incidenta s Alaskom raspitivao sam se kao i svi ostali. Nisam znao što je.
Bio sam u kuhinji, a mobitel je pošandrcao.
Znao sam da se dogodilo nešto gadno.
Odbor za sigurnost u prometu istražuje slučaj.
Na toj smo visini mogli ostati bez zrakoplova.
Posrijedi je Boeing 737 MAX, koji je netom pušten u promet.
Izletio je takozvani pregradni panel.
Nisu to vrata,
nego otvor u koji neke zrakoplovne tvrtke ugrade dodatna vrata.
Rekao sam poznaniku iz Boeinga: „Avionima se zbog ovog zabranjuju letovi.”
FAA je prizemljio sve 737 MAX 9 u SAD-u.
…takav problem vjerojatno je već prisutan ili može nastati u drugim avionima.
Boeing tvrdi da su njihovi proizvodi:
„osobe i/ili organizacije izvan Boeinga neprimjereno održavale ili koristile.”
Naš je zadatak da shvatimo ama baš sve što se dogodilo.
Boeing nam nije dostavio dokumente i informacije
koje smo u ovih nekoliko mjeseci više puta zatražili.
Puna su im usta transparentnosti,
ali bar zasad ne otkrivaju što se dogodilo s tom pregradom.
Incident s vratima nije me iznenadio.
Već se nekoliko godina borim jer znam da će se to dogoditi.
Laknulo mi je što nije bilo poginulih.
Taj je kvar bio prava noćna mora.
Rekao sam sebi:
„Eto što se dogodi kad nikog ne pozoveš na red.”
Na vijestima sam vidio što se dogodilo.
Predvidio sam točno kakav će biti zaključak istrage.
Uzrok izlijetanja pregradnog panela
povezan je s kvalitativnim propustom unutar tvornice.
Godine 2023.
zrakoplov je proizveden u Boeingovoj tvornici 737-ica kod Seattlea.
Taj je zrakoplov kasnije postao Alaska 1282.
U cijeloj je tvornici vladao kaos
jer se Boeing trudio uhvatiti korak s povećanom i izmještenom proizvodnjom.
Istraga je otkrila da je Boeingov tim zadužen za vrata skinuo pregradu
kako bi ispravili pogrešku kooperanata.
I zato su morali ukloniti četiri pričvrsna vijka.
Jedna je fotografija u njihovom izvještaju bila indikativna.
Na njoj se vide tri od četiri kuta pregrade.
A pričvrsnih vijaka koji su bili potrebni da je drže na mjestu nema.
Nikad ih nisu vratili.
Taj je zrakoplov poslije odradio 154 leta.
I svaki put kad je sletio ili poletio,
vibracije su pregradni panel malo-pomalo pomicale
sve dok naposljetku,
petog siječnja 2024.,
nije otpao.
Još nismo pronašli dokumentaciju
o uklanjanju lijeve pregrade na 8789. proizvedenom zrakoplovu.
Točno.
Tko god da je taj posao radio, nije ga evidentirao.
Zašto? Vjerojatno zato što je netko htio da se to brzo obavi.
Ništa u tom sustavu nije valjalo.
Bili smo blizu katastrofe. Preblizu.
Danas je direktor FAA izjavio
da je Boeingova kontrola kvalitete zakazala.
Ako sigurnost nije u fokusu, teško je izraditi siguran avion.
Sve ono što smo mi tvrdili,
da su se Boeingovi standardi srozali i da neispravni zrakoplovi i dalje lete,
upravo se ispostavilo kao točno.
To se dogodilo dva dana
prije isteka one odgode kaznenog postupka.
U neku ruku, to je čudo.
Nitko nije poginuo,
a više nisu mogli ni reći da je Boeing bio korektan u tom razdoblju kušnje.
Ministarstvo pravosuđa objavilo je da je Boeing prekršio sporazum iz 2021.,
koji je štitio tvrtku od optužbi.
Boeing je odgovorio: „Smatramo da smo ispunili uvjete.”
No pitanje je kakvu bi eventualnu kaznu Boeing uopće mogao dobiti.
To još nitko ne zna.
Sve se opet pokrenulo.
Istraga Ministarstva pravosuđa
i kazneni postupak.
Sve je to opet bilo u igri.
OSMI OŽUJKA 2024.
U razdoblju prije vašeg odlaska iz Boeinga,
jeste li s kim razgovarali o stresu koji ste proživljavali na poslu?
S liječnicima.
Što vam je rekla liječnica?
Rekla je da ću doživjeti infarkt i umrijeti,
odnosno, da mi se u takvoj sredini to može dogoditi.
Na tom pregledu rekla vam je da možete umrijeti od infarkta ako ne odete?
-Točno? -Ako ne odem iz te sredine.
-Dobro. -Da.
Može kratka pauza?
Boeingova odvjetnica ispitivala ga je punih sedam sati.
John se jako umorio.
Rekao je da bi se želio vratiti kući
pa zakazati novi datum za davanje iskaza.
Boeing se usprotivio Johnovom zahtjevu.
John u tom trenutku nije htio ničim izazvati odgodu suđenja.
Rekao je da će se vratiti sutradan da sve završimo.
Vratio se u hotel.
Te subote ujutro, devetog ožujka,
digla se oluja.
Grmjelo je, sijevalo, kiša je lijevala.
Bilo je deset sati, a John nam se nije javio.
Kad je kiša sustala, svi smo se odvezli k njemu.
Dok smo se vozili do hotela,
mislili smo da John ima neke zdravstvene tegobe, ali da će biti dobro.
Mislio sam da ga je možda uhvatio jaki napadaj panike ili nešto slično.
Ali kad smo ušli u hotel,
upraviteljica nas je odvela u ured
i odmah nam je rekla: „Moja sućut.”
Ostali smo zatečeni i emocije su nas svladale.
Doznali smo da su Johna u kamionetu našli…
s prostrijelnom ranom glave.
Policijski istražitelj smatrao je da je posrijedi samoubojstvo.
Svašta smo htjeli pitati.
Željeli smo biti sigurni da će policija provesti potpunu i temeljitu istragu.
Zanimao nas je sadržaj njegova mobitela.
Želio sam vidjeti izjave svih svjedoka koje su ispitali.
Zanimalo me jesu li uzeli otiske s kamioneta.
Bivši zaposlenik Boeinga, američkog proizvođača zrakoplova,
odnedavno zviždač, pronađen je mrtav.
BOEINGOV ZVIŽDAČ JOHN BARNETT PRONAĐEN MRTAV U SAD-U
Čula sam se s njim taj ponedjeljak.
Pitala sam ga kad će doći kući.
Rekao je: „Odgodili su mi sastanak, pa moram ostati ovdje.
Jedva čekam da dođem doma.”
Rekao je: „Samo želim leći u svoj krevet.”
Na mnoga pitanja još nismo dobili odgovore.
Samo želimo znati što se dogodilo.
Šokirao sam se.
Nitko ne želi prihvatiti činjenicu da bi John to učinio
u trenutku kad je došao nadomak toga da ostvari zadatak koji si je zadao
i upozna javnost s činjenicom da Boeing zanemaruje kvalitetu.
Bio je pred samim ciljem.
To kako su ga našli u kamionetu…
Nije nam se činilo
da bi onaj John kojeg smo mi poznavali tako postupio.
ŠTO SE ZAPRAVO DOGODILO JOHNU BARNETTU?
Poslije je sve postalo jako čudno.
Kao da smo uskočili u paralelni svemir.
Dakako, bio je pod povećalom, ali je li to bilo dovoljno da si oduzme život?
To sve zanima.
Pokušavamo utvrditi kronologiju smrti Johna Barnetta
i je li to zaista bilo samoubojstvo.
Ljudi su sumnjičavi.
Govorkalo se da su Johna ubili
kako bi druge ušutkali.
Rekao je: „Ako mi se išta dogodi, to neće biti samoubojstvo.”
Znam da nije počinio samoubojstvo. To je nemoguće.
Jednostavno nema smisla.
I nama se tako čini.
Policija u Charlestonu i mrtvozornica i dalje istražuju.
Čekamo da policija i mrtvozornica objave izvještaj sa zaključcima istrage.
Vladala je napetost.
Čak sam i ja pomislio kako mi nije jasno što se zapravo dogodilo.
Kad sam čuo da je John Barnett poginuo, to me potreslo.
Ali razbjesnio sam se
kad sam otkrio kako je uprava s njim godinama postupala.
U tome sam prepoznao sebe.
Razjario sam se.
Imali su priliku sve dovesti u red, a nisu učinili ništa.
Zato sam nazvao novinara New York Timesa.
Rekao sam: „Napišite moje ime i recite da sam vam dao Boeingovu dokumentaciju.”
RADNICI SU POGREŠNO RUKOVALI DIJELOVIMA RADI ROKOVA, TVRDI BIVŠI RUKOVODITELJ
Obraćanje javnosti bilo je potpuno oprečno mojoj prirodi.
Ja nisam…
Ne privlače me kamere.
Roy Irvin prvi je put javno progovorio pred kamerom.
John Barnett bio je svjetionik.
Kad sam tek počeo raditi ondje,
usmjeravao je ljude na pravi put.
To radi i danas.
Roy si je zacrtao da će dovršiti ono što je Barnett započeo.
Ja nisam John,
ali netko mora vući dalje.
Moja je obitelj zabrinuta
zbog mog sudjelovanja u ovom filmu.
Ali to sam učinio zbog Johna.
Jako sam se bojao.
Ali obećao sam sebi
da ću izaći u javnost bez obzira na posljedice.
Danas sam ovdje jer sam smatrao da moram istupiti.
Izrazito sam zabrinut za sigurnost zrakoplova 787 i 777
i spreman sam na profesionalni rizik radi te teme.
Sada doznajemo da postoji novi zviždač, zove se Sam Mohawk.
-Itekako sam se izložio. -A zašto?
Zabrinut sam zbog sigurnosti. Tim avionima lete moji prijatelji i obitelj.
Otkad je John preminuo,
javili su nam se deseci zviždača
iz avioindustrije.
Sve njih muči isto što je mučilo i Johna Barnetta.
Deseci bivših i sadašnjih zaposlenika New York Timesu tvrde
da se broj zaposlenika „smanjio”, da su se inspekcije „srozale”
te da je kontrola kvalitete sporedna u odnosu na brzinu proizvodnje.
John je mnoge nadahnuo da progovore.
TREĆI SVIBNJA 2024.
Idemo na sastanak s mrtvozornicom okruga Charleston.
Donijela je zaključak o uzroku smrti Johna Barnetta.
Objavit će nalaze svoje istrage,
između ostaloga, forenzičke nalaze i nalaz obdukcije.
Puno je nepoznanica.
Johnovoj će obitelji danas biti teško.
Dobro me čujete?
Da, hvala.
-Dobro jutro, Rodney. Čujete li me? -Da.
Dobili smo dojavu
o smrtnom slučaju u vozilu kraj hotela.
Vozilo je bilo zaključano i morali su ga otvoriti.
Zatim smo sve fotografirali u zatečenom stanju.
Policijska uprava Charleston pronašla je oko 80 Johnovih otisaka prstiju.
Ništa nije upućivalo na borbu ili neku sličnu situaciju.
Dobili smo snimke s hotelskih nadzornih kamera.
Vidi se kako John ulazi u predvorje,
a potom iz hotela izlazi u 8.37.
Vidi se kako se njegov kamionet na parkirnom mjestu zaustavlja u 8.45.
Ne vidi se da je itko ušao u vozilo ili iz njega izašao
sve dok ga nisu našle hitne službe.
Jedno od pitanja koje visi u zraku:
jeste li utvrdili je li metak ispaljen iz tog pištolja?
Jesmo. U krovnoj oblozi našli smo metak
koji se poklapa s njegovim oružjem.
Mislim da nema nikakve sumnje da je oružje Johnovo,
da je on bio u svom vozilu
i da je njegova smrt bila samoubojstvo.
DODATNO IZVJEŠĆE
VRSTA INCIDENTA: SAMOUBOJSTVO
Srce će mi prepuknuti.
Sad kad znam što je moj sin proživljavao.
Dio toga sam primijetila,
ali očito nisam shvatila koliko ga je to zapravo mučilo.
-Nazovite ako me trebate. -Hvala.
Nema na čemu.
-Doviđenja. -'Đenja.
Zagrli me.
Ovo su predmeti
koje nam je policija iz Charlestona vratila.
Johnov laptop.
Ovo je bio njegov mobitel.
I Johnova bilježnica.
Unutra je napisana
poruka kojom se John oprostio prije nego što si je oduzeo život.
„Jebeš Boeing.
Ne mogu više ovako. Dosta je.
Molim se da govnari koji su mi uništili život za to plate.
Molim se za to da Boeing plati.
Pokopajte me licem prema dolje da me Boeing i njegovi lažljivci poljube u dupe.
Obitelji i prijateljima, postigao sam svoj cilj. Smirio sam se. Puno vas volim.”
I potpisao se s „John/Mitch, poznat kao Močvarko.”
Kada to vidiš, zapitaš se:
„Što bih promijenio da mogu?”
Da.
Ali u jedno nema nikakve sumnje.
Boeing možda nije pritisnuo okidač,
ali Boeing je odgovoran za Johnovu smrt.
18. LIPNJA 2024.
U Kongresu se raspravljalo o sigurnosti i kvaliteti Boeingovih mlažnjaka.
Nakon što su se 737 MAX-ovi srušili,
Boeing je obećao zaokret.
A javili su se zviždači i izvijestili nas
da se sve zapravo nastavilo po starom.
Nepravilno spajanje.
Upotreba neispravnih i oštećenih dijelova.
Propusti u kvaliteti proizvodnje.
Sve je više dokaza da je pokretanje postupka opravdano.
Uvjerili smo se da moramo zahtijevati utvrđivanje odgovornosti.
I zato će Dave Calhoun,
izvršni direktor, danas svjedočiti.
Ovo je moja kći Danielle Moore.
Danielle je imala samo 24 godine
kad je poginula u Boeing 737 MAX-u.
Ja sam Zipporah Kuria. Izgubila sam oca, Josepha Kuriju Waithaku.
Ako kao agencije koje donose važne odluke ne podignete optužnicu,
ako ova lekcija o pravdi ne uđe u povijest i povijest se ponovi,
kako ćete sebi pogledati u oči?
Upropastili ste život našem sinu.
Pobili ste nam djecu.
Nikad ih nećemo moći vidjeti ni zagrliti
kao što vi grlite svoju obitelj.
Odgovorite nam.
Zarada vam je važnija od ljudi.
Moja je kći šest minuta umirala u vašem avionu.
Sramite se.
Šest je minuta dozivala mene!
Prije pet godina 346 nevinih ljudi smrtno je stradalo
u dvije nepotrebne tragedije.
Potaknut time, Boeing je obećao korjenite promjene.
Neko su vrijeme neki vjerovali da se Boeing možda promijenio.
Ali u siječnju ove godine
u doslovnom se smislu riječi raspao konstrukt
praznih Boeingovih obećanja svijetu.
Danas raspravljamo o pitanjima života i smrti.
A na ovom saslušanju
polagat će se računi.
Posebno bih želio pozdraviti neke goste iz publike koji su danas ovdje.
Obitelj Johna Barnetta.
Njegovu majku Vicky Stokes i brata Rodneyja Barnetta.
Boeingov zviždač,
koji je počinio samoubojstvo pod silovitim pritiskom
kojemu ga je tvrtka izložila jer je upozoravao na propuste.
David Calhoun
predsjednik je i izvršni direktor Boeinga od siječnja 2020.
Karijeru je započeo u General Electric Companyju, GE-ju,
gdje je proveo 26 godina.
G. Calhoun, čini se da svaki drugi dan na vijestima slušamo
o novom problemu ili riziku na Boeingovim avionima.
Koji su uzroci ovog sistemskog neuspjeha?
Kako ćete ih ukloniti?
I tko je odgovoran?
Jeste li krivac vi ili netko drugi?
Većina toga, osim nesreće na Alaski,
može se pripisati nizu čimbenika na kraju proizvodnog lanca,
s obzirom na upravljanje, održavanje i sve ostalo vezano za avion.
Alaska je posljedica kvara u proizvodnji.
Ne znam ni za jedan drugi takav slučaj.
Dobavljači dijelova i komponenti,
Boeing okrivljuje njih.
Boeing okrivljuje radnike čija su radna mjesta na kocki.
Pilote koji upravljaju tim avionima,
Boeing okrivljava njih.
Boeing okrivljava sve
osim sebe.
Velik dio svega toga posljedica je nekvalificiranosti radne snage.
Sve se zapravo svodi na to.
G. Calhoun, koliko trenutačno zarađujete?
Senatore, to je jasno navedeno u našim dokumentima,
za svaku godinu mog zaposlenja.
Da, ali koliko?
Velik je to iznos.
Pomoći ću vam. Ove godine 32,8 milijuna. Je li to točno?
-Točno je. -45 posto više nego lani.
Je li to točno?
Točno je.
A za što vas to točno plaćaju?
Plaćaju me da vodim Boeing.
Da. Ulazi li kvaliteta u vaš kompenzacijski paket?
Nekoliko je zviždača izašlo pred ovo povjerenstvo
s tvrdnjom da Boeing reže svaki mogući trošak vezan za kvalitetu i sigurnost.
Ne samo prije, nego i sad.
Tvrde da ste ukinuli sigurnosni nadzor,
da je manje inspektora koji kontroliraju kvalitetu.
Tvrde da, kad su oni upozoravali na probleme,
bili su premješteni, izloženi odmazdi i prijetnjama nasiljem.
To nije briga za kvalitetu.
A vas svejedno plaćaju 33 milijuna na godinu.
Boeing nikad nije lošije stajao.
A jako je teško prihvatiti
da su direktori, koji su sve te odluke donosili,
teški stotine milijuna dolara.
Boeing je u rasulu.
A šačica muškaraca koji su tvrtku doveli u takvo stanje
ubraja se među najveće bogataše na svijetu.
Mnogi direktori koji su došli u Boeing,
u tvrtke diljem Amerike,
svoj posao doživljavaju kao kresanje troškova.
Izvlače novac iz tvrtke radi povećanja dobiti.
Devastirate ga.
Vi devastirate Boeing.
Jednu od najvećih američkih tvrtki.
U mojoj su državi zapošljavali tisuće ljudi.
A vi ga devastirate radi dobiti, dioničarskih dividendi,
i za to ste nagrađeni.
Dobili ste ogromno povećanje plaće.
Dakle, vama cvatu ruže, ali američkom narodu baš i ne.
Mnogi od tih direktora nemaju veze s onim što proizvode.
Dovedeni su jer su diplomirali nešto u vezi s ekonomijom.
…uspješne tvrtke to imaju, a neuspješne ne.
Ove godine, 47 mjesečno. Dići ćemo to na 52 mjesečno.
Ta prognoza sve je realnija,
a uz malu pomoć Kongresa tu ćemo dobit i realizirati.
Frontier 2688, pista 28 lijevo. Dopušteno polijetanje.
28 lijevo, dopušteno polijetanje.
Boeing se voli baviti simptomima.
Ako se neki dio otkine s aviona ili ako se motor zapali,
njima je cilj to na brzinu zakrpati
da mogu reći da su nešto poduzeli.
Boeing se nikad ne hvata ukoštac s bolešću,
a to je njihov upravljački model.
Želja za zaradom po svaku cijenu,
a ne proizvodnja najboljeg aviona na svijetu.
U većini drugih tvrtki na kocki nisu ljudski životi.
Ali u Boeingu jesu.
Kad stradava Boeingova kvaliteta,
ljudi ginu.
Svi trebamo sigurnost zračnog prometa.
Trebamo sigurne avione.
Boeing mora odgovarati.
POSLJEDNJA ČETIRI BOEINGOVA DIREKTORA DOBILA SU PAKET BENEFICIJA
VRIJEDAN GOTOVO PETSTO MILIJUNA.
BOEINGOV ODJEL ZA KOMERCIJALNE AVIONE NIJE OSTVARIO DOBIT OD 2018.
OTAD PA DO OŽUJKA 2026. IZGUBILI SU 40 MILIJARDI.
U KOLOVOZU 2025. BOEING SE NAGODIO U ZVIŽDAČKOM SPORU S BARNETTOM.
IZNOS JE NEPOZNAT.
DRUGA TUŽBA, ZA UBOJSTVO IZ NEMARA, JOŠ JE AKTIVNA.
U STUDENOM 2025. POVUČENA JE PRIJAVA ZBOG RUŠENJA MAX-OVA.
BOEING JE PLATIO 1,1 MILIJARDU I OBVEZAO SE UNAPRIJEDITI SIGURNOST.
BOEINGOVI DIREKTORI NISU TEREĆENI.
Htjeli su nas se riješiti.
Ali nisam mogla okrenuti leđa i reći: „Ja tu ništa ne mogu” pa dići ruke.
Pravda nije izborena, nitko nije odgovarao.
To me strašno ljuti.
Mislim da se moramo i dalje boriti.
Ne smije se dopustiti da ostane na ovome.
Nešto se mora promijeniti.
IAKO SU PRVO ODBILI SUDJELOVATI U FILMU,
IZ BOEINGA SU NAM PRISTALI NAPISMENO ODGOVORITI NA PITANJA.
„O OPTUŽBAMA IZNESENIM U OVOM FILMU VEĆ SE GODINAMA IZVJEŠTAVA.
NEKE OD NJIH OSTALE SU NEPOTVRĐENE SVE DO DANAS,
A OSTALO SU PROBLEMI NA KOJIMA BOEING TEMELJITO I USTRAJNO RADI…
POD VODSTVOM NOVOG IZVRŠNOG DIREKTORA I U SURADNJI SA ZAPOSLENICIMA,
UVELI SMO NOVI PRAVILNIK KOJIM SMO OSNAŽILI SVOJU RADNU SREDINU…”
Prijevod titlova: Sandra Mlađenović